CELEX: 32009R0045
Language: sl
Date: 2008-12-18 00:00:00
Title: Uredba Sveta (ES) št. 45/2009 z dne 18. decembra 2008 o spremembi Uredbe (ES) št. 1339/2001 o razširitvi učinkov Uredbe (ES) št. 1338/2001 o določitvi potrebnih ukrepov za zaščito eura pred ponarejanjem na tiste države članice, ki eura niso sprejele za svojo enotno valuto

22.1.2009   
            
            
               SL
            
            
               Uradni list Evropske unije
            
            
               L 17/4
            
         
      UREDBA SVETA (ES) št. 45/2009
   z dne 18. decembra 2008
   o spremembi Uredbe (ES) št. 1339/2001 o razširitvi učinkov Uredbe (ES) št. 1338/2001 o določitvi potrebnih ukrepov za zaščito eura pred ponarejanjem na tiste države članice, ki eura niso sprejele za svojo enotno valuto
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 308 Pogodbe,
   ob upoštevanju predloga Komisije,
   ob upoštevanju mnenja Evropskega parlamenta,
   ob upoštevanju mnenja Evropske centralne banke,
   ob upoštevanju naslednjega:
   
               (1)
            
            
               Z Uredbo Sveta (ES) št. 1339/2001 (1) se je uporaba Uredbe Sveta (ES) št. 1338/2001 (2) razširila na države članice, ki niso sodelujoče države članice v smislu Uredbe Sveta (ES) št. 974/98 z dne 3. maja 1998 o uvedbi eura (3).
            
         
               (2)
            
            
               Uredba (ES) št. 1338/2001 je bila spremenjena z Uredbo (ES) št. 44/2009 (4). Vendar je treba zaščito eura zagotoviti tudi v državah članicah, ki eura niso sprejele za svojo enotno valuto, in skladno z načelom sorazmernosti v ta namen predvideti potrebne določbe.
            
         
               (3)
            
            
               Uredbo (ES) št. 1339/2001 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   Člen 1 Uredbe (ES) št. 1339/2001 se nadomesti z naslednjim:
   
      „Člen 1
      Uporaba členov 1 do 11 Uredbe (ES) št. 1338/2001, kakor je bila spremenjena z Uredbo (ES) št. 44/2009 (5), se razširi na tiste države članice, ki eura niso sprejele za svojo enotno valuto.
   
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 18. decembra 2008
      
         
            Za Svet
         
         
            Predsednik
         
         M. BARNIER
         
      
   
   
      (1)  UL L 181, 4.7.2001, str. 11.
   
      (2)  UL L 181, 4.7.2001, str. 6.
   
      (3)  UL L 139, 11.5.1998, str. 1.
   
      (4)  Glej stran 1 tega Uradnega lista.
   
      (5)  Uredba Sveta (ES) št. 44/2009 z dne 18. decembra 2008 o spremembi Uredbe (ES) št. 1338/2001 o določitvi ukrepov, potrebnih za zaščito eura pred ponarejanjem (UL L 17, 22.1.2009, str. 1).“